**Самуэ́лева** (трансліт.: *Samuelieva*, руск.: Самуэлево) — вёска ў Мінскім раёне Мінскай вобласці. Уваходзіць у склад Крупіцкага сельсавета. Месціцца за 21 км ад Мінска, на рацэ Пціч (прыток Прыпяці).

Гісторыя
--------

У 1588 годзе сяло Самолева — уласнасць В. Невельскага, у Менскім павеце Менскага ваяводства Вялікага Княства Літоўскага. У 1667 годзе маёнтак Самуэлева, 10 дымоў, уласнасць Т. Кастравіцкага. У сярэдзіне XVIII стагоддзя Самуэлева трымалі Свянціцкія, потым тут былі кроўныя Радзівілаў Мараўсцы, наступнымі кіравалі Карказевіч і Акулалове. У канцы XVIII стагоддзя ўласнасць Дамініка Гераніма Радзівіла.

Пасля Другога падзелу Рэчы Паспалітай 1793 года ў складзе Расійскай імперыі.

Дамінік Геранім Радзівіл загінуў у 1813 годзе ў войску Напалеона. Ён у шлюбе з Тэафіліяй Мараўскай[d] меў дачку Стэфанію і сына Аляксандра[d]. Аляксандр быў пазбаўлены княжацкага тытула ў Расійскай імперыі. У 1828 годзе Стэфанія Радзівіл пабралася шлюбам з сынам героя вайны 1812 года Пятра Хрысціянавіча Вітгенштэйна[d] Львом (Людвігам).

У 1858 годзе ўласнасць князя Пятра Львовіча Вітгенштэйна[d], сына Стэфаніі і Льва, у Ігуменскім павеце Мінскай губерні. На землях маёнтка сяліліся «вольныя хлебапашцы». У 1870 годзе ў Дудзіцкай воласці Ігуменскага павета. У 1879 годзе Пётр Вітгенштэйн прадаў Самуэлева Эмерыку Чапскаму.

У Першую сусветную вайну ў лютым — снежні 1918 года была пад акупацыяй войскаў Германскай імперыі. У 1918 годзе адкрытая 3-гадовая школа.

25 сакавіка 1918 года згодна з Трэцяй Устаўной граматай вёска абвешчана часткай Беларускай Народнай Рэспублікі. З 1 студзеня 1919 года ў адпаведнасці з пастановай І з’езда КП(б) Беларусі ўвайшла ў склад Беларускай ССР. У жніўні 1919 — ліпені 1920 года і ў сярэдзіне кастрычніка 1920 года вёска была пад акупацыяй Польшчы.

У 1920 годзе ў маёнтку створаны племгас «Самуэлева», з 1922 года — саўгас, працавалі стальмашня і шорная майстэрня. З 20 жніўня 1924 года вёска ў Крупіцкім сельсавеце Самахвалавіцкага раёна Менскай акругі (да 27 ліпеня 1930). У 1924 годзе адкрытая пачатковая школа, было 33 вучні. З 18 студзеня 1931 года ў Койданаўскім раёне, з 26 траўня 1935 года ў Менскім раёне. З 20 лютага 1938 года ў Менскай вобласці.

У Другую сусветную вайну з канца чэрвеня 1941 года да пачатку ліпеня 1944 года акупаваная нацысцкай Германіяй.

Турыстычная інфармацыя
----------------------

### Славутасці

* Гаспадарчыя пабудовы (XIX ст.)

### Страчаная спадчына

* Кляновая алея (XIX ст.), знішчаная мясцовымі ўладамі ў 2014 годзе

* Дом для рабочыхДом для рабочых
* Закінутая хатаЗакінутая хата
* Алея, фота 2011 г.Алея, фота 2011 г.

Спіс вуліц
----------

* Дружная вуліца
* Зарэчная вуліца
* Кааператыўная вуліца
* Лугавая вуліца
* Пасялковая вуліца
* Садовая вуліца
* Сонечная вуліца

Насельніцтва
------------

* 1917 — 226 жыхароў
* 1941 — 65 двароў, 231 жыхар
* 1997 — 60 гаспадарак, 163 жыхары
* 1999 — 158 жыхароў
* 2010 — 58 гаспадарак, 159 жыхароў

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. 1 2  Jelski A. 1889, с. 259
3. ↑  Недалеко от Минска вырубают кленовую аллею, посаженную графом Чапским (руск.)(недаступная спасылка).  tut.by (14 красавіка 2014). Архівавана з першакрыніцы 28 лютага 2020. Праверана 28-2-2020.
4. ↑  Спіс вуліц і іншых элементаў ўнутранага адраса **(нявызн.)**.  Нацыянальнае кадастравае агенцтва Рэспублікі Беларусь.(недаступная спасылка)

Літаратура
----------

* Самуэлева // Гарады і вёскі Беларусі: Энцыклапедыя. Т. 8: Мінская вобласць, кн. 3 / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2012. — 624 с.: іл. — 2 000 экз. — ISBN 978-985-11-0636-9. С. 453
* *Jelski A.* Samuelów // Słownik geograficzny Królestwa Polskiego i innych krajów słowiańskich. — Tom X: Rukszenice — Sochaczew. — 1889. — С. 259. — 960 с.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Самуэлева
* Самуэлева на сайце Глобус Беларусі (руск.)

| ⛭**Крупіцкі сельсавет** |
| --- |
| Цэнтр | Крупіца |
| Пасёлкі | Анопаль |
| Вёскі | Анопаль ·  Вербнікі ·  Вільгельмова ·  Вішнёўка ·  Дзедаўка ·  Дубінкі ·  Дубіцкая Слабада ·  Еськавічы ·  Загацце ·  Закружка ·  Караліна ·  Кругляк ·  Лозкі ·  Паздзеркі ·  Пяцеўшчына ·  Самуэлева ·  Стаўбуновічы ·  Чарналескі ·  Чэрнікі |